पाएं अपने शहर की ताज़ा ख़बरें और फ्री ई-पेपरडाउनलोड करें
लगातार प्रशासनिक कार्रवाई से पेट्रोल पंप संचालक सहमे हुए हैं। अब किसी भी पात्र व्यक्ति को उसकी विभागीय आईडी अथवा पास होने पर भी पेट्रोल या डीजल नहीं दे रहे हैं। पंप संचालकों का कहना है कि पहले हम दे रहे थे, लेकिन अब जिला प्रशासन ने नया नियम जारी किया है, जिसके कारण यह स्थिति बन रही है। अगर आपको पेट्रोल या डीजल चाहिए तो संबंधित विभाग से जारी आईडी या पास पर अपने वाहन का नंबर भी अंकित कराएं, अन्यथा निराश होना पड़ेगा।
अब यह नियम पेट्रोल पंप संचालकों ने बनाए हैं या जिला प्रशासन की ओर से जारी हुआ है यह तो वे ही जानें, लेकिन जब लोग पेट्रोल पंपों पर पहुंचे तो उन्हें काफी इंतजार करना पड़ा, वहीं अब उनकी बारी आई तो पता चला उन्हें पेट्रोल या डीजल नहीं मिलेगा, क्योंकि जो आईडी या पास दिखा रहे हैं, उससें वाहन का नंबर अंकित नहीं है। इसे लेकर लोगों की कर्मियों से बहस भी होती रही और लोगों सोशल डिस्टेंसिंग भूलते रहे। भीड़ लगने से सचालकों को भी जानकारी देने परेशान होना पड़ा।
इसलिए भी लगती है भीड़
सुबह व शाम की पाली में ड्यूटी जाने वाले संस्थानों के कर्मी एक साथ बड़ी संख्या में निकलते हैं। इस कारण पेट्रोल पंपों पर अधिक भीड़ एक समय होती है। इसे प्रशासनिक अधिकारी नजरअंदाज करते हुए पंप संचालकों को निशाना बना रहे हैं। इसके कारण कई पेट्रोल पंप अब तक सील भी कर दिए गए हैं। इसको लेकर पेट्रोल पंप संचालक सावधानी बरत रहे हैं।
अब नया नियम: जिसे जानना जरूरी
आपको पेट्रोल उसी पंप से मिलेगा जो आपके निवास स्थान से नजदीक है। इसलिए ध्यान देना होगा, आप घर से निकलते समय वाहन का पेट्रोल जांच लें। नहीं आगे आपको भटकना पड़ेगा। अगर आपका घर बालको में है और कोरबा में पेट्रोल लेना चाहेंगे, तो नहीं मिलेगा। इसलिए बालको में ही पेट्रोल लेकर निकलें। ऐसा पेट्रोल पंप संचालकों का कहना है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn